cyanic-selkie/wikianc huggingface dataset:
Mykenesch Kultur
Enn vun der Mykenescher Kultur
Bleift déi zweet Theorie, déi d'mykenesch Zivilisatioun duerch intern sozial Konflikter ënnergoe léisst. Dës Hypothees gëtt och deelweis mat der éischter Theorie genannt, andeems nieft de sozialen Divisiounen och ethnesch Divisiounen derbäigezielt ginn.
Uergel Kierch Bartreng
Déi aktuell Uergel an der Bartrenger Kierch staamt vun der Uergelmanufaktur Georg Westenfelder vu Lëntgen.
D'Riederer-Uergel
Den Uergelbaumeeschter Franz Riederer vu Landshut a Bayern huet 1908 eng Uergel opgeriicht mat pneumatescher Traktur
D'Hauptuergel
De Georges Haupt vun der Lëntgener Uergelfabréck huet 1953 d'Uergel renovéiert a vergréissert. Se krut eng elektresch Traktur.
Kapell Obeler
D'Kapell steet zentral am Duerf an der Haaptstrooss (rue du Village). Nieft der Kapell ass de Kierfecht ugeluecht.
Zur Par Beetebuerg gehéieren ausser der Kapell vun Obeler och nach d'Dekanatskierch vu Beetebuerg an d'Filialkierch vu Léiweng.
Besonnesches:
Geowëssenschaften
D'Geowëssenschaften ëmfaassen all d'Wëssenschaften, déi sech mat der Äerd beschäftegen.
Bei der Geowëssenschaft ginn d'Kenntnesser an d'Methode vun de Basiswëssenschafte Physik, Mathematik, Astronomie, Chimie a Biologie ugewant. D'Geowëssenschafte sinn zimmlech fächeriwwergräifend a kënne ganz schwéier agegrenzt ginn. Doduerch gëtt et keng eendeiteg Definitioun.
Ekonomiegeologie
D'Ekonomiegeologie benotzt op der Sich no ekonomesch wäertvolle Réistoffer, nieft klassesche geologeschen Techniken, wéi d'Andeelen a Prouwen huelen um Terrain, och d'Methode vun der Geochimie, Geophysik a Fernerkennung. Zur Klärung vun der Genese vu Lagerplazen ass besonnesch d'Virstellung iwwer de Floss vun ënnerierdeschen, mineraliséierte Léisungen (Fluid) wichteg. D'Biergbaugeologie benotzt bei der Sich an der Exploitatioun vun Äerzlageren Erkenntnesser vun der Tektonik an der Strukturgeologie. Bei der Sich no fossilem Brennmaterial, wéi och no netmetalleschem Réimaterial, brauch ee Kenntnesser aus der Paleontologie (haaptsächlech Mikrofossilien) a Sedimentologie.
Fernerkennung
Interdisziplinaart Instrument fir Datebeschafung duerch Loftbildopnamen a Fernerkennungssatelitte fir bal all Beräicher déi hei opgefouert sinn.
Fotogrammetrie
bedeit d'Rekonstruktioun vun Zeechnunge a vu Géigestänn (hei d'Äerd- oder Buedemuewerfläch) an dräidimensionaler (z. B. eng perspektivesch Zeechnung vun enger Foto).
Geochimie
D'Geochimie befaasst sech mat dem Opbau an der Verdeelung vu cheemeschen Elementer an Isotopen op der Äerd, op anere Planéiten an am Weltraum (Kosmochimie). Ausserdeem erfuerscht si d'Gesetzer vum Matièretransport a -kreeslaf vun de Mineraler an dem Gestengs an der ganzer Äerd.
Geodesie
D'Geodesie befaasst sech mat der Bestëmmung vun der Figur vun der Äerd, hirer Zeechnung a Kaarten a Pläng souwéi dem Vermoossen a Beschreiwung vun der Géigend an de Géigestänn a Bedeitung op der Äerduewerfläch. Deelberäicher vun der Geodesie sinn d'Äerdvermoossen, d'Landvermoossen, d'Kartographie, d'Fotogrammetrie, d'Ingenieurvermoossen an d'Astrogeodesie, déi d'Kenntnesser, d'Mëttel an d'Methode vun der Astronomie fir Vermoossenssaufgaben asetzt.
Geographie
D'Geographie ënnersicht all Virgäng an op der Äerd. Deelberäicher vun der Geographie sinn d'Physesch Geographie an der Anthropogeographie.
Physesch Geographie
Si beschreift d'Gestalt vun der Äerduewerfläch, zu hiren Deelgebidder geheieren:
Maste vum Dagsender vu Maarnech
Den Dagsender vu Maarnech bestoung aus 3 ofgespaante Gittermaste mat engem dräieckege Queerschnëtt.
Geowëssenschaften
Hydrologie
D'Hydrologie ass d'Wëssenschaft vum Waasser, vu sengen Eegenschaften a senge Formen op an ënner der Landuewerfläch.
Maste vum Dagsender vu Maarnech
Si waren 105 m héich a goufe vun 1957 bis an d'1990er Joren als Richtfunkantennë fir Mëttelwellesendunge vun den RTL-Radiosprogrammer op Däitsch gebraucht.
Geowëssenschaften
Pedologie
D'Pedologie ass d'Wëssenschaft, déi sech mam Entstoen, der Entwécklung, de Bestanddeeler an enger Klassifizéierung vum Buedem befaasst. Biedem entstinn duerch physikalesch a cheemesch Verwitterung vu festem Gestengs.
Anthropogeographie
Deelgebidder sinn: Kulturgeographie, Verkéiersgeographie, Sozialgeographie, Bevëlkerungsgeographie an Ekonomiegeographie.
Maste vum Dagsender vu Maarnech
Nodeems se fir ëmmer ofgeschalt goufen, goufe se den 11. Februar 2016 ofgerappt, an den Terrain op deem se stinn, gëtt un de Lëtzebuerger Staat verkaaft, deen do an de Gebaier Flüchtlingen ënnerbrénge wëll.
Geowëssenschaften
Geoinformatik
D'Geoinformatik setzt sech mam Wiesen an der Funktioun vun der Geoinformatioun, mat hirer Bereetstellung a Form vu Geodaten a mat deenen dorop opbauenden Uwennungen auserneen. Déi dobäi gewonnen Erkenntnesser endegen an der Technologie vun de GEO-Informatiounssystemer.
Geologie
D'Geologie ënnersicht den Opbau vun der Äerd, virun allem d'Gestengs an der Äerdkuuscht. De wichtegste Prinzip vun der Geologie ass den Aktualismus. Am Ufank vun de 60er Joren huet d'Wëssenschaft e risege Fortschrëtt duerch d'Akzeptéiere vun der Theorie vun der Plackentektonik. D'Schwësterwëssenschafte vun der Geologie sinn d'Paleontologie an déi historesch Geologie. En Deel vun der Geologie ass d'Stratigraphie, déi versicht d'Gestengs chronologesch nom Alter anzedeelen (geologesch Zäitskala). Jee nodeem wéi eng Kennzeechen e Gestengs huet, ënnerscheet een=== d'Fossil- oder Biostratigraphie, Lithostratigraphie, Magnetostratigraphie an d'Sequenzstratigraphie.
Reider
De Begrëff Reider huet e puer Bedeitungen:
Geowëssenschaften
Geophysik
D'Geophysik ass eng Spart vun der Physik an hëlt physikalesch Prinzipie fir d'Erfuerschung vun der Äerd. Deelberäicher vun der Geophysik sinn d'Seismik, d'Seismologie, d'Gravimetrie, d'Geoelektrik, d'Geothermik (versicht d'Hëtzt aus der Äerd als Energieressource auszenotzen), d'Isotopengeophysik, d'Geomagnetik an d'Buerlachgeophysik.
Geotechnik
D'Geotechnik ass en Haaptbegrëff fir d'Disziplinnen am Bauingenieurswiesen, déi sech mat der Grënnung vu Bauwierker am Ënnergrond befaassen.
Ingenieurgeologie
D'Ingenieurgeologie ass deen Deel vun der Geologie deen d'geologesch Verhältnesser am Sënn vum Bauingenieurswiesen ënnersicht. Si befaasst sech z. B. mat der Standfestegkeet vum Ënnergrond vu Bauwierker an och mat der Äerbiewesécherheet. Si spillt och eng Roll bei der Entsuergung an der Vermeidung vun Ëmweltschied.
Kartographie
D'Kartographie ass d'Wëssenschaft, Konscht an Technik vun der Erstellung vu geographesche Kaarte fir d'Duerstellung vun der Äerduewerfläch mat all hiren topographeschen, siidlungsgeographeschen, territorialen, infrastrukturellen, sozialen, politeschen, historeschen, geologeschen, tektoneschen an all aner Aspekter.
Kristallographie
D'Kristallographie ass eng Materialwëssenschaft a beschäftegt sech mat de physikaleschen Eegenschafte vu Kristaller.
Limnologie
D'Limnologie erfuerscht d'Struktur an de Stoff- an Energiehaushalt vun de Bannegewässer als Ekosystem.
Meteorologie
D'Meteorologie ass d'Wëssenschaft vun den atmosphäresche Phenomeener.
Mineralogie
D'Mineralogie beschäftegt sech mat der Zesummesetzung an der Klassifikatioun vun de Mineraler, wou se hierkommen a mat hirer technescher an wirtschaftlecher Verwennung.
Ozeanographie
D'Ozeanographie ënnersicht d'Stoff- an d'Energiekreesleef an de Weltmierer. D'Planktologie ass eng Verbindung zur Biologie.
Paleoklimatologie
D'Paleoklimatologie versicht unhand vu verschiddenen Daten aus Klimaarchiven déi ënnerschiddlech klimatesch Verhältnesser an der Vergaangenheet ze klären an aus de Réckschlëss, Previsioune fir déi klimatesch Zukunft ze maachen.
Paleontologie
D'Paleontologie ass d'Wëssenschaft déi sech mat de Planzen (Paleobotanik) an Déieren (Paleozoologie) aus der Virzäit beschäftegt. Quellematerial fir d'Paleontologe sinn d'Fossilien.
Canton de Millau-Est
De Canton de Millau-Est ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Geowëssenschaften
Petrologie a Petrographie
D'Petrologie und d'Petrographie sinn Disziplinnen, déi fest Gestengs ënnersichen. D'Petrographie huet d'Roll fir se ze beschreiwen. Wéinst den Ënnerscheeder beim Entstoe vum Gestengs kann d'Petrologie an dräi Ënnergebidder gedeelt ginn=== magmatesch Gestengs, metamorpht Gestengs a Sedimentgestengs.
Petrophysik
D'Petrophysik befaasst sech mat der Bestëmmung vu physikaleschen Eegenschafte vu Gestengsprouwen. Si huet eng besonnesch Bedeitung bei der Bewäertung vu Gestengs fir Pëtrol an Äerdgas.
Tektonik
D'Tektonik befaasst sech mam aktuelle Opbau vun der Äerdkuuscht a mat hire Beweegungen a Stäerkten.
Vulkanologie
D'Wëssenschaft vun der Vulkanologie ëmfaasst déi vulkanesch Phenomeener op der Äerd.
Philippinnen
D'Philippinnen sinn e Staat am Südoste vun Asien deen aus 7.107 verschidden Insele besteet, vun deenen der ronn 2.000 bewunnt sinn. Nëmmen 11 Inselen hunn eng Fläch vu méi wéi 2.500 km² (wat der Gréisst vu Lëtzebuerg) entsprécht. Déi gréisst Insele sinn: Luzon, Mindanao, Samar, Negros, Mindoro, Panay a Palawan.
D'Haaptstad vun de Philippinnen ass Manila. Si läit op der Haaptinsel Luzon.
Kultur a Relioun
Vun der Relioun aus gesinn, setzt sech déi philippinnesch Bevëlkerung zesummen aus:
François Scheffer
De François Scheffer, gebuer den 1. Juli 1766 an der Stad Lëtzebuerg an och do gestuerwen den 9. September 1844, war, mat Ënnerbriechungen, véier Joerzéngte laang Buergermeeschter vun der Stad. No him gouf d'Scheffer-Allee um Lampertsbierg genannt.
De François Scheffer, Jong vum Stater Geschäftsmann François Scheffer sen. (1721-1778) an deem senger Fra der Anne Catherine Bastien, huet zu Bréissel Droit studéiert, huet nom Studium awer net als Affekot geschafft, mä an der Epicerie, déi e vu sengem Schwéierpapp iwwerholl huet. Do donieft hat hien eng Hellewull Plazen an Ämter doruechter:
Hie war an der Sebastianbrudderschaft, Läitnant bei der Belagerung vun der Festung Lëtzebuerg, ënner de Fransouse koum hien an de Gemengerot, an d'Hypothéiken- an an d'Zentralverwaltung vum Département des Forêts, gouf eng éischt Kéier 1800-1802 Buergermeeschter, duerno Riichter um Handelsgeriicht, 1815 Bataillounschef vun der Biergergarde, 1816-1817 fir d'zweet Buergermeeschter, dunn huet en den Distriktskommissär vertratt. 1820 bis 1822 war e fir d'drëtt Buergermeeschter, a fir d'véiert vun 1827 bis kuerz viru sengem Doud, 1844.
De François Scheffer war mat der Anne Barbe Marguerite Seyler bestuet. D'Koppel hat véier Kanner, déi alleguer am jonken Alter gestuerwe sinn.
NGC 1425
Den NGC 1425 ass eng Galaxis am Stärebild Fornax. Den NGC 1425 huet eng Visuell Magnitude vu +10,60 mag an eng Wénkelausdehnung vu 5,8'×2,6'. Si gouf den 9. Oktober 1790 vum däitsch-britteschen Astronom Wilhelm Herschel entdeckt.
Naturschutzgebitt
Déi Schutzzone ginn zu Lëtzebuerg duerch e groussherzoglecht Reglement als zone protégée ausgewisen an ënnerdeele sech a véier verschidde Kategorien:
Steve Jakobs
De Steve Jakobs, gebuer 1981 an der Stad Lëtzebuerg, ass e lëtzebuergesche Moler.
Hie wunnt a schafft zu Bréissel.
2009, am Kader vun der Ausstellung SELECTION - Artistes contemporains luxembourgeois en Belgique an der Maison du grand-duché de Luxembourg zu Bréissel, sollten zwee vu senge Wierker ausgestallt ginn. Well op engem Aquarell mat der groussherzoglecher Famill, de Grand-Duc Jean a véier Prënzekanner mat Micky-Maus-Oueren duergestallt waren, huet den Ambassadeur vu Lëtzebuerg an der Belsch decidéiert, datt dat Wierk net do ausgestallt géif. De Steve Jakobs huet doropshin seng zwee Biller an engem Bréisseler Bistrot ausgestallt.
NGC 1444
Den NGC 1444 ass en oppene Stärekoup am Stärebild Perseus. Den NGC 1444 huet e Wénkelduerchmiesser vu 4 Bouminutten an eng visuell Magnitude vu +6,60 mag.
Koordinaten (Equinoxe J2000.0)
Canton de Sierck-les-Bains
De Canton de Sierk-les-Bains war bis Dezember 2014 eng franséisch administrativ Andeelung am fréieren Arrondissement Thionville-Est, Museldepartement an der Regioun Grand Est mat als Haaptuert Sierck-les-Bains.
Binsfeld
Mat Binsfeld ka gemengt sinn:
Koronograph
Well d'Hellegkeet vun der Sonnekorona ongeféier eng Milliounmol manner ass wéi déi vun der Photosphär, muss dat iwwerstralend Sonneliicht ausgeblent ginn. Dëst geschitt duerch eng Kegelblend a speziell Filteren, wouduerch eng Aart kënschtlech Sonnendäischtert entsteet.
D'Koronographe ginn och agesat, fir d'Ëmgéigend vun helle Stären ze kucken, beispillsweis de Stär Fomalhaut b an der Noperschaft vun Fomalhaut.
Focke-Wulf Fw 190
D'Focke-Wulf Fw 190 Wierger déi och Butcher-bird genannt gouf, war en eemotoregen, eesëtzegen däitsche Juegdfliger. E gouf ausschliisslech am Zweete Weltkrich agesat.
Méi wéi 20.000 Stéck ware vun deem Modell gebaut ginn, an zwar vum Ufank vun den Hostilitéiten, bis zum Enn vum Krich. An där Zäit gouf de Fliger stänneg verbessert. D'Qualitéite vum Fw goufe vu senge Piloten héich appreciéiert.
Reider (Gemeng)
E Reider ass e Panneau, op deem eng Gemeng offiziell Matdeelungen aushänkt.
Numm
D'Originne vum Numm ginn zeréck op de Gemengebuet, dee vum Päerd erof, a mat enger Schell ausstafféiert, fir d'Leit erbäizekréien, den Awunner offiziell Neiegkeeten aus der Gemeng proklaméiert huet.
Nowy Targ
Nowy Targ ass eng Stad an der Woiwodschaft Małopolskie a Polen.
Himmelsdéiercher
D'Himmelsdéiercher (Coccinellidae) sinn eng weltwäit verbreet Famill vun de Kiewerleken (Coleoptera), déi an Europa a 75 Gattungen an iwwer 250 Aarten an Ënneraarten optrieden. Weltwäit sinn d'Coccinellidae mat iwwer 5.500 Aarten a 490 Gattunge vertrueden. Charakteristesch sinn déi opfälleg punktfërmeg Zeechnungen op hiren Deckflilleken. Vill Aarten erniere sech vu Blatlais (Aphidoidea) a Schëldlais (Coccoidea).
D'Himmelsdéiercher si bei de Leit beléift, ënner anerem well si am Gaardebau an an der Landwirtschaft nëtzlech sinn, andeems en Individuum am Larvestadium bis zu 3.000 Planzelais oder Spannmilbe friesse kann.
Bezeechnungen
Weider lëtzebuergesch Bezeechnunge fir d'Siwepunkt- an Zweepunkt-Himmelsdéierchen:
Himmelsdéierchen heescht op Franséisch coccinelle oder bête à bon Dieu, op Däitsch Marienkäfer, op Englesch ladybird oder ladybug.
En aktuelle Fall vu biologescher Invasioun
Zanter dem Joer 2000 verbreet sech an Europa dat Asiatescht Himmelsdéierchen, Harmonia axyridis (Pallas, 1773), déi invasiivst Aart vu Coccinellidae op der Äerd. D'Aart ass zanter dem Joer 2004 reegelméisseg zu Lëtzebuerg ze fannen.
D'Himmelsdéiercher an der Kultur zu Lëtzebuerg
Et gëtt e lëtzebuergescht Lidd vum Willy Goergen a vum Théodore Decker mam Titel "Himmelsdéierchen, fléi!".
Draufelt
Draufelt ass eng Uertschaft an der Gemeng Klierf. Bis de 5. Dezember 2011 huet Draufelt zu der fréierer Gemeng Munzen gehéiert.
Zuch
Draufelt läit op der Linn 10 vun der Lëtzebuerger Eisebunn déi vun der Stad Lëtzebuerg iwwer Ettelbréck, Kautebaach a Klierf op Ëlwen a weider bis op Léck an der Belsch geet.
Stroosseverkéier
Draufelt läit um CR325, dee vun Ierpeldeng bis op Klierf geet. Déi Strooss ass och d'Haaptstrooss, déi als Wëlzer Strooss duerch Draufelt geet. Do donieft gëtt et eng ganz Rei Gemengeweeër: Duerefwee, Schoulbireg, Eiseboonswee, A Gloden, Op der Insel, Millewee an Op der Léi.
Revolverheld
Bandgeschicht
De Revolverhelden hir Carrière huet als Support-Act vun den Donots, Silbermond an dem Udo Lindenberg ugefaangen. Se waren och d'Virgrupp vun Die Happy. Duerch den Titel Rock'n'Roll goufen déi éischt Radiosender op se opmierksam. 2004 si se an d'Popakademie vu Baden-Württemberg opgeholl ginn, wou se och e Coachingprogramm kruten. Am selwechte Joer huet d'Zesummenaarbecht mat hirem spéidere Manager, dem Sascha Stadler ugefaangen. Am Februar 2005 hu se e Plackecontract bei Sony BMG Music Entertainment ënnerschriwwen.
Hir éischt Single, Generation Rock, ass am Juni 2005 erauskomm an ass och direkt an den däitschen Charts gelant. Zesumme mam Produzent Clemens Matznick ass den Debutalbum Revolverheld entstanen, deen am September 2005 erauskoum. Déi zweet Single-Auskopplung, d'Rockballad Die Welt steht still, huet et an der éischter Woch direkt op Plaz 16 vun den däitschen Charts gepackt.
Den 3. Februar ass déi drëtt Auskopplung erauskomm. Mat Freunde bleiben hu se beim Bundesvision Song Contest déi zweet Plaz beluecht. Revolverheld huet de 7. Dezember 2006, no engem Internetvoting, de Musekspräis Eins Live Krone als "Bester Newcomer 2006" mat 41,1 % vun de Stëmme gewonnen.
De 25. Mee 2007 ass den Album Chaostheorie erauskomm. Déi éischt Singleauskopplung Ich werd die Welt verändern gouf de 27. Abrëll verëffentlecht.
Marc Glesener (Gewerkschaftler)
De Marc Glesener ass e lëtzebuergesche Gewerkschaftler.
Vun 1994 bis 2014 war hie President vun der Association luxembourgeoise des employés de banque et d'assurance (ALEBA). De 15. Oktober 2014 gouf de Roberto Scolati zu sengem Nofollger gewielt.
Weidingen
Weidingen ass:
Candice Bergen
D'Candice Patricia Bergen, gebuer den 9. Mee 1946 zu Beverly Hills a Kalifornien, ass eng US-amerikanesch Schauspillerin.
Hir Eltere waren den Edgar Bergen, vu Beruff Bauchriedner, an d'Frances Westerman.
No enger Carrière als Mannequin war hiren éischte Film The Group vum Sidney Lumet.
Vun 1981 un bis zu sengem Doud am Joer 1995 war si mam franséische Filmregisseur Louis Malle bestuet.
Soultzbach-les-Bains
Soultzbach-les-Bains (op Elsässesch: Solzbàch/Solzbe/Bàd Solzbàch, op Héichdäitsch: Bad Sulzbach) ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Uertschaft läit um Fouss vum Ballon d'Alsace, an um Lieu-dit Fennemat huet d'Doller hir Quell.
31 Min.
31 Min. ass e Film vum Yves Steichen aus dem Joer 2004, produzéiert vu Koler Movies Lëtzebuerg.
Ëm wat geet et am Film?
De leschten Dag vun der Vakanz iwwerfalen dräi Onbekannter déi zwéi Bridder Tom a Max, souwéi hir Frëndin d'Lara. Den Uféirer commandéiert dem Tom ee Gëft anzesprëtzen, dat genee 31 Minutten duerno wäert wierken. Dem Tom bleift domat just eng hallef Stonn fir eng praktesch onméiglech an onmënschlech Aufgab ze léisen, zu där hie vun den Onbekannte gezwonge gouf.
Danielle Wagner
D'Danielle Wagner, gebuer den 18. September 1960 zu Ëlwen, ass eng lëtzebuergesch Sculptrice.
Si wunnt a schafft zu Jonglënster, an ass mam Paul Emering, dem Generalsekretär vun der Chambre de commerce, bestuet.
Romain Wolff
De Romain Wolff, gebuer de 14. Mäerz 1961, ass e lëtzebuergesche Beamten a Gewerkschaftler. Vun 2005 bis Dezember 2016 war hie Generalsekretär vun der CGFP. Den 12. Dezember 2016 gouf hien, als Nofollger vum laangjärege President Emil Haag, zum neien Nationalpresident vun der CGFP bestëmmt. Neie Generalsekretär gouf dunn de Steve Heiliger.
Dem Romain Wolff seng berufflech Carrière fänkt 1982 als Redakter beim Enregistrement un. Do engagéiert hie sech och gewerkschaftlech a gëtt Member vum Comité vun der Association générale des cadres. 2002 gëtt de Romain Wolff Vizepresident vun der CGFP.
Ufank 2005 gëtt de Romain Wolff zum haaptberuffleche Generalsekretär vun der CGFP gewielt. Hie war eréischt den zweeten Titulaire vun deem Posten, nodeems de Joseph Daleiden vun der Grënnung vun der CGFP am Joer 1967 ganzer 38 Joer am Amt war.
Den 29. Juni 2015 ass de Romain Wolff zum Nofollger vum Emil Haag als President vun der Beruffschamber vun de Staatsbeamte gewielt ginn.
Canton de Millau-Ouest
De Canton de Millau-Ouest ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Arrondissement Metz-Ville
Den Arrondissement Metz-Ville ass eng fréier franséisch administrativ Andeelung am Museldepartement an der Regioun Grand Est.
2015 gouf d'Arrondissement opgeléist fir zesumme mam Arrondissement Metz-Campagne dat neit Arrondissement Metz ze bilden.
Den Arrondissement huet aus véier Kantone bestanen:
Rueder
Rueder (lokal: Ruedder, Ruadder ) ass eng Uertschaft an der Gemeng Klierf. Bis Enn 2011 huet se zu der Gemeng Munzen gehéiert, déi du mat Klierf fusionéiert huet.
Geographie
Rueder läit knapps 2 km ëstlech vu Maarnech op enger Héicht vu 466 - 479 m. D'Uertschaft ass iwwer den CR326 vun der N10 an der N18 aus z'erreechen.
Dräiwee-Stativkapp
Den Dräiwee-Stativkapp ass e Stativkapp, deen an der Fotografie gebraucht gëtt.
Mat Hëllef vun engem Dräiwee-Stativkapp léisst sech e Fotoapparat an dräi Achsen dréien:
Duerch d'Positionsännerunge vum Stativkapp mat dräi onofhängege Gelenker ë eng Achs, léisst den Dräiweekapp sech net sou séier an déi gewënscht Positioun bréngen, wéi de Kugel-Stativkapp. De Virdeel vis-à-vis vum Kugelkapp ass deen, datt beim Dräiwee-Kapp eng Achs no där anerer agestallt ka ginn.
Eng nei Form vum Dräiwee-Kapp ass de Mikrometerschrauf-Stativkapp, bei deem de Fotoapparat nom Lassdréine vun engem Achsgelenk net no hannen oder no vir fale kann.
Modern Stativkäpp si meeschtens mat Fotoapparate-Placken ausstafféiert.
Marc Glesener (Journalist)
De Marc Glesener, gebuer 1969 zu Esch-Uelzecht, ass e lëtzebuergesche Journalist a Kommunikatiounsberoder. Hie war vum 1. Januar 2010 bis den 1. September 2012 Chefredakter vun der Dageszeitung Luxemburger Wort.
De Marc Glesener huet op der Universitéit Metz-Nancy Droit studéiert, a gouf 1990 Korrespondent vum Luxemburger Wort. 1992 huet hien als Lokalredakter beim Wort ugefaangen an och eng Zäitche fir de Radio DNR geschafft. Vun 1995 un huet hien an der Redaktioun fir Innepolitik geschafft. E gouf fir ee Joer Sekretär vun der CSV-Chambersfraktioun, ier en 2005 Chef vun der Rubrik Innepolitik gouf. Am Dezember 2006 gouf de Marc Glesener zum Chefredakter-adjoint vum Wort ernannt, kuerz duerno zum Sous-Direkter an annerhallef Joer drop zum delegéierte Chefredakter.
Den 19. Juli 2012 gouf matgedeelt, datt de Marc Glesener Saint-Paul Luxembourg op den 1. September géif verloossen.
Hien ass Member vun der Union des Journalistes Luxembourg a vun 2008 bis 2010 Member vum Conseil de presse. Virdru war hie Generalsekretär vun der CSJ.
Am Dezember 2015 gouf hien zum Pressespriecher vun der FSHCL ernannt, Mandat wat hien 2017 néiergeluecht huet.
De Marc Glesener ass bestuet. Hien ass de Jong vum Marcel Glesener.
Hawker Hurricane
Den Hawker Hurricane war e brittesche militäresche Juegdfliger aus der Zäit virum a wärend dem Zweete Weltkrich.
Wéi am Summer an Hierscht 1940 d'Loftschluecht vun England iwwer Südengland getoobt huet, waren et d'Juegdfligere vun der Royal Air Force, déi verbasse géint d'Attacke vun der däitscher Luftwaffe gekämpft hunn. Zu zwéin Drëttel waren et jonk Piloten an engem Hawker Hurricane, déi déi Attacken ofgewiert hunn. Et heescht, allerdéngs zu Onrecht, datt den Hawker Hurricane am Schiet vum Supermarine Spitfire stoung. Tatsaach ass, datt déi meescht däitsch Fligeren, déi deemools iwwer England ofgeschoss goufen, dem méi robusten a méi zouverlässegen Hawker Hurricane guttzeschreiwe sinn.
Den Hawker Hurricane ass nach bis 2007 geflunn.
D'Geheimnis vun der Waliss
D'Geheimnis vun der Waliss ass de 7. Album aus der Superjhempserie vum Roger Leiner a Lucien Czuga.
Ëm wat geet et ?
Well seng Fra Félicie zu Munnerëffeg am Parc Très Mal an der Kuer ass, muss de Charel Kuddel de Stot eleng féieren. Dat ass guer net sou einfach, well de Bëbee Metty flitt déi ganzen Zäit duerch d'Géigend an du quartéiert sech och nach dem Charel säi Bopa Jhéiss bei him an, dee jorelaang an Afrika verscholle gegleeft gouf.
Mad Movies
Mad Movies ass eng franséischsproocheg Filmzäitschrëft, déi 1972 vum Jean-Pierre Putters gegrënnt gouf.
D'Zäitschrëft kënnt uechter d'Joer all Mount eraus, iwwer de Summer all zwéi Méint, an huet sech op Grujelfilmer, Fantasyfilmer, an alles wat domat ze dinn huet, spezialiséiert.
Villa Vauban
D'Villa Vauban - Musée d'art de la Ville de Luxembourg ass d'Konschtgalerie vun der Stad Lëtzebuerg.
D'Villa Vauban gouf 1873 vum Industrielle Gabriel Mayer op der Plaz vum fréiere Reduit Vauban baue gelooss. 1949 gouf d'Villa vun der Stad Lëtzebuerg opkaaft fir d'Konschtsammlunge vun der Stad opzehuelen.
Trifle
Trifle ass en Dessert aus der englescher Kichen.
Villa Vauban
Vun 1952 bis 1959 hat de Geriichtshaff vun der CECA säi Sëtz an der Villa.
Trifle
Trifle gëtt gemaach aus e puer Loe Pudding, Uebst, Kuch aus Sanddeeg, Gelatinespudding a Schlagsan. Wann den Trifle net ausdrëcklech fir Kanner gamaach ass, kënnt e bëssen alkoholescht Gedrénks dran. Dat ka séisse Sherry sinn oder Madère.
Villa Vauban
Den Direkter vum Musée ass de Guy Thewes, bis September 2018 war et d'Danièle Wagener.
Geschicht
Schonn ee Joer duerno huet de Gabriel Mayer d'Propriétéit dem franséische Baron Charles-Joseph de Gargan (1831-1920) a senger Fra Émilie Pescatore (1840-1913) verkaaft, deen den Terrain ëm d'Villa vum Landschaftsgäertner Édouard André fäerdeg uleeë gelooss huet.
1912 krut hir Duechter Anne-Marie de Gargan (1866-1946), déi mam Norbert Le Gallais (1860-1934) bestuet gouf, d'Villa. D'Koppel hat keng Kanner, an d'Anne-Marie de Gargan huet vun 1934 un a Südfrankräich gelieft.
1940 gouf d'Propriétéit vun de Nazibesetzer konfiskéiert. An der Villa hu si de Landwirtschaftsministère an eng aner Verwaltung installéiert.
No der Liberatioun (1945) hunn d'Henriette Pescatore (1914-1984) an hire Mann, de Pierre Werner wärend dräi Joer an der Villa gewunnt.
1948 hunn d'Ierwe vun de Famill Le Gallais-de Gargan d'Miwwele vun der Villa versteeë gelooss.
1949 huet d'Stad Lëtzebuerg, mat der finanzieller Ënnerstëtzung vun der Famill Dutreux-Pescatore, d'Villa fir 5 Millioune Frang kaaft. Et war 1949 scho geplangt, d'Konschtwierker aus der Sammlung Pescatore an der Villa auszestellen, wat awer eréischt 1959 konnt geschéien.
1950 gouf am Park vun der Villa e Rousegaart amenagéiert. Vun 1950 bis 1952 gouf d'Villa fir d'éischt renovéiert.
Tëscht 1952 an 1959 hat de Geriichtshaff vun der CECA säi Sëtz an der Villa. D'Audienze waren am Ufank an der Villa selwer, duerno, wéinst Manktem u Plaz, am Cercle municipal op der Plëss d'Arem.
1959 ass de Geriichtshaff vun der CECA erausgeplënnert an d'Konschtsammlunge vun der Stad konnte vun do un an der Villa ausgestallt ginn.
Vun 1991 bis 1995 gouf de Groussherzogleche Palais renovéiert. Wärend de Chantiersjoren hunn de Groussherzog Jean an d'Groussherzogin Joséphine Charlotte offiziell an der Villa Vauban residéiert.
Vun Abrëll 2005 bis Abrëll 2010 gouf d'Villa Vauban, fir gutt 14 Milliounen Euro, renovéiert, an no engem neie museographesche Konzept ëm- an ausgebaut. D'Ausstellungsfläch gouf verdräifacht an op 862 Quadratmeter vergréissert. D'ganz Fläch vum Musée ass 2.045 Quadratmeter.
Den 1. Mee 2010 huet de Musée, a Presenz vun der Kinnigin Beatrix vun Holland, dem Groussherzog Henri an der Groussherzogin Maria Teresa seng Dieren nees opgemaach.
D'Kollektiounen
De Musée besteet aus 4 Kollektiounen, déi de Jean-Pierre Pescatore (1853), de Leo Lippmann (1878), d'Eugénie Dutreux-Pescatore (1902) an d'Élisabeth Hack (1922) der Stad Lëtzebuerg vermaach haten.
Canton de Nant
De Canton de Nant ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Europäesch Schoul
D'Europäesch Schoulen (Schola Europaea) sinn international Privatschoulen, déi zesumme mat de Regierunge vun de Memberstaate vun der EU gegrënnt goufen, an déi fir Kanner vun Elteren, déi an europäeschen Institutioune schaffen, geduecht sinn. Si vermëttelen en Unterrecht an der eegener Sprooch (Mammesprooch) a bestinn do, wou grouss europäesch Institutiounen hire Sëtz hunn. All voll beschäftegt Léierkräfte gi vun den nationale Parlamenter recommandéiert.
Si ënnerleien de gesetzleche Bestëmmunge vun den ëffentlech-rechtlechen Ariichtungen an de jeeweilege Länner, wou se hire Sëtz hunn.
Villa Vauban
D'Kollektiounen
Déi ronn 300 Biller si virun allem aus dem 17., 18. an 19. Joerhonnert an zum groussen Deel vun hollänneschen, belschen a franséische Moler, dorënner den Antonius Van Dyck, Jan Steen, David Teniers, Eugène Delacroix a Gustave Courbet.
Ausserdeem ginn an der Villa reegelméisseg thematesch Ausstellungen organiséiert.
Europäesch Schoul
D'Geschicht vun den Europäesche Schoule fänkt zu Lëtzebuerg un
Déi éischt Europäesch Schoul gouf op d'Initiative vun enger Grupp vu Beamte vun der CECA a mat der Ënnerstëtzung vun hiren Institutiounen, an der lëtzebuergescher Regierung den 12. Oktober 1953 zu Lëtzebuerg gegrënnt. Un der Grënnung hat den deemolege Greffier vum Geriichtshaff vun der CECA, den Albert van Houtte, e groussen Undeel. Hiren éischten Direkter war de Marcel Decombis.
Europäesch Schoulen, déi haut bestinn
Enn 2015 ware ronn 25.000 Schüler an Europäesche Schoulen ageschriwwen.
Siwwenaler
Siwwenaler ass eng Uertschaft an der Gemeng Klierf. Bis Enn 2011 huet se zu der Gemeng Munzen gehéiert, déi du mat Klierf fusionéiert huet.
Michael Kravagna
De Michael Kravagna, gebuer de 25. Januar 1962 zu Klagenfurt an Éisträich, ass e Moler.
Zanter 1994 wunn a schafft hien zu Saint-Séverin-en-Condroz an der belscher Provënz Léck.
Fiedersplënt
E Fiedersplënt ass am Maschinnebau e Splënt, dee gebraucht gëtt, fir ë. a. Wellen, Achsen oder Schrauwemudderen ze sécheren.
Fiedersplënte sinn ënner DIN 11024 genormt.
De Funktiounsprinzip ass dee vun enger Hoerspéngel; wéinst senger Form bilt en eng Fieder.
Arrondissement Metz-Campagne
Den Arrondissement Metz-Campagne ass eng fréier administrativ Andeelung am Museldepartement an der Regioun Grand Est. 2015 gouf d'Arrondissement opgeléist fir zesumme mam Arrondissement Metz-Ville dat neit Arrondissement Metz ze bilden.
Den Arrondissement huet aus néng Kantone bestanen:
Zeebrasprangspann
D'Zeebrasprangspann (Salticus scenicus) ass eng Spannenaart, déi zu der Famill vun de Sprangspannen (Salticidae) gehéiert.
A Mëtteleuropa liewe méi wéi 80 Aarte vu Sprangspannen. Weltwäit gëtt et der ongeféier 4.000. Vun der Gattung Salticus fanne mer 3 Aarten zu Lëtzebuerg:
Auszeechnungen
D'Zeebrasprangspann (Salticus scenicus) gouf vun der AraGes zur Spann vum Joer 2005 gewielt.
Asiatescht Himmelsdéierchen
D'Asiatescht Himmelsdéierchen (Harmonia axyridis) ass eng Aart aus der weltwäit verbreeter Famill vun den Himmelsdéiercher (Coccinellidae) an aus der Uerdnung vun de Kiewerleken (Coleoptera). Et gëtt op Englesch "Harlequin Ladybird" an op Franséisch "coccinelle arlequin" genannt.
En aktuelle Fall vu biologescher Invasioun
D'Asiatescht Himmelsdéierchen ass déi invasiivst Aart vu Coccinellidae op der Äerd a gehéiert a ville Regiounen zu den Neozoen. Zanter dem Joer 2000 verbreet et sech rasant an Europa. D'Aart gouf aus China agefouert a gëtt zanter 1997 an den Zäre fir d'biologesch Bekämpfung vu Blatlais agesat, huet sech du relativ séier an der Natur etabléiert. D'Aart ass aggressiv a verdrängt déi heemesch Himmelsdéiercher. Dat Asiatescht Himmelsdéierche frësst net nëmme Blatlais a Schëldlais, mä och aner Aarte vun Himmelsdéiercher a Florfliegen (Chrysopidae). Et geet och un Uebst oder Drauwen a kann de Wäinertrag duerch e schlechte Goût a Gefor bréngen.
Dat Asiatescht Himmelsdéierchen ass zanter 2004 zu Lëtzebuerg nogewisen. Et war op der Affiche vun der Ausstellung "Evolution - up to date" ze gesinn, déi vum 30. Oktober 2009 bis den 11. Abrëll 2010 am Kader vum Darwin-Gedenkjoer 2009 am Naturmusée gewise gouf.
Jean Mathieu Conzemius
De Jean Mathieu Conzemius (eigentlech Jean Mathieu Conzemius de Bouvier d'Yvoire), gebuer den 13. Juni 1775 zu Stackem a gestuerwen ëm 1840, war e Lëtzebuerger Klengadelege mat däitsch-franséische Wuerzelen an Offizéier am Napoléon senger Arméi.
De Jean Mathieu Conzemius ass 1775 als Jong vum Lëtzebuerger Klengadelege Michel Conzemius de Bouvier a senger Fra, der Susanne v. Feyder zu Stackem bei Klierf op d'Welt komm. Do ass hien an einfache Verhältnesser grouss ginn.
Well hie vun doheem aus net op eng grouss Ierfschaft hoffe konnt, huet et de Jean Mathieu an d'Welt gezunn an en ass an d'franséisch Arméi agetrueden. Duerch d'Protektioun vun engem wäitleefege Familljemember huet hien do séier Carrière gemaach. Am Joer 1800, bei der Schluecht vu Marengo, hat hie schonn de Grad vun engem Capitaine.
Nodeem hie bei där Schluecht grousse Courage bewisen hat, gouf hie vum Napoléon an de Rang vun engem Colonel erhuewen an, ee Mount méi spéit huet de Keeser him den Titel vun engem "Baron d'Empire" zougestanen.
Am Dr. Loutsch senger Woperull ass de Wope vum J.M. Conzemius a senger Famill follgendermoosse beschriwwen: D'argent à la fasce de gueules, accompagnée de trois étoiles de... (wat heescht datt den Email vun de Stären net bekannt ass).
Zur Famill vum Jean Mathieu léisst sech soen datt en den 13. Juni 1797, op sengem Gebuertsdag, mat der Susanne von Raths, mat där hie 6 Kanner sollt kréien, bestuet gouf.
Siegbert Tarrasch
De Siegbert Tarrasch, gebuer de 5. Mäerz 1862 zu Breslau, a gestuerwen de 17. Februar 1934 zu München, war en däitsche Schachgroussmeeschter.
Arrondissement Bar-le-Duc
Den Arrondissement Bar-le-Duc ass eng franséisch administrativ Andeelung am Departement Meuse an der Regioun Grand Est.
Den Arrondissement setzt sech aus néng Kantonen zesummen:
Kardinol Sin
De Kardinol Jaime Sin, * 31. August 1928, † 21. Juni 2005, war e philippinnesche réimesch-kathoulesche Kardinol, deen net nëmme fir seng grouss Reliéisitéit bekannt war, mä deen och e grousse politeschen Afloss a sengem Land hat.
Canton de Saint-Beauzély
De Canton de Saint-Beauzély ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Messier 2
Messier 2 (M2) (och NGC 7089) ass e Kugelstärekoup am Stärebild Aquarius. Am Messier-Katalog huet hien d'Nummer M 2.
Kardinol Sin
Hien hat e chineesesche Papp a gouf als dat 7. vu 16 Kanner gebuer. Hie war Äerzbëschof vu Manila a krut vum Poopst Paul VI. de Kardinols-Hutt. Gläichzäiteg war hien de Primus vun de philippinnesche Bëscheef. Hie war den 1. Äerzbëschof, deen am Land selwer gebuer war. Virun him waren et spuenesch, amerikanesch oder iresch Bëscheef, déi op de Philippinne Bëschof waren.
Bigelbaach
Bigelbaach ass eng Uertschaft an der Gemeng Reisduerf.
Kardinol Sin
De Kardinol Sin war ee vun den zwéi Kardineel, déi aus Krankheetsgrënn net méi konnt um Konklav bei der Wiel vum Benoît XVI. zum Poopst dobäi sinn. Geschwënn drop, den 21. Juni 2005, ass hien duerch Niereversoe gestuerwen, grad wéi de Poopst Jean-Paul II.
Isla Margarita
D'Isla de Margarita ass eng karibesch Insel, déi zum Staatsgebitt vu Venezuela gehéiert. Se gehéiert geographesch zu den Inselen ënner dem Wand a billt den Haaptdeel vum venezuelanesche Bundesstaat Nueva Esparta.
Bigelbaach
Kuriéises
Engem Sprachwuert no wier zu Bigelbaach d'Mëtt vun der Welt: Zu Bigelbaach, a Römpesch hirer Tak, as d'Mëtt vun der Welt.
Messier 2
Entdeckung
M 2 gouf den 11. September 1746 vum Maraldi entdeckt. 14 Joer méi spéit (1760) entdeckt de Charles Messier de Stärekoup onofhängeg nees nei.
Kardinol Sin
Säin Afloss op d'Politik
De Kardinol Sin huet ni seng Iwwerzeegung verheemlecht, datt d'Kierch e politeschen Afloss misst ausüben. Hie war äusserst kritesch géintiwwer dem President Ferdinand Marcos a senger Fra, der First Lady Imelda Marcos. Hien huet d'Gewalt, déi de Marcos ausgeüübt huet, verdaamt, grad wéi d'Korruptioun an d'ondemokratescht Virgoe vum Marcos-Regime. Hien huet vill dozou bäigedroen, datt déi spéider Presidenten, d'Corazón Aquino an de Fidel Ramos un d'Rudder komm sinn, am Kader vun enger Campagne fir dem Vollek seng Rechter zeréckzeginn, e Mouvement, dee vum Kardinol Sin voll ënnerstëtzt gouf. Och ënner de Presidenten, déi duerno komm sinn, huet de Kardinol Sin säi Kampf géint d'Korruptioun net opginn. Vun de Philippinner ass de Kardinol Sin ëmmer gewëssermoossen als en Nationalheld an Idol gefeiert ginn, besonnesch och well d'Bekämpfung vun der Aarmut am Virdergrond vu senge Bestriewunge stoung.
Um Spaweck
The political legacy of Cardinal Sin: Een Artikel vum Philip Bowring
Messier 2
Geschicht
Am Kugelstärekoup huet 1897 de franséischen Astronom A. Chèvremont e verännerleche Stär vum RV Tauri Typ entdeckt.
Lockheed P-38 Lightning
D'Loockheed P-38 Lightning war en zweemotoregen amerikanesche Juegdfliger, mat engem duebele Romp, deen d'Alliéiert am Zweete Weltkrich agesat hunn.
Messier 2
Zum M2
De Kugelstärekoup ass „ee vun deene kompakteste Kugelstärekéip“ (Burnham). E weist eng däitlech Elliptizitéit.
De Kugelstärekoup steet vun der Äerd aus gekuckt däitlech hanner dem galakteschen Zentrum.
Isla Margarita
Op Margarita läit och d'Haaptstad vum Bundesstaat, La Asunción mat hirer Kolonialkierch an dem Fort Santa Rosa. Déi gréisst Stad ass Porlamar.
D'Insel huet eng Fläch vun 1,020 km² a knapp 500.000 Awunner(Vollekszielung 2011).
Iwwerséiterritoire
Iwwerséiterritoire bezeechent:
Himmelsdéierchen, fléi!
Himmelsdéierchen, fléi! ass e Lëtzebuergescht Kannerlidd. Den Text ass vum Willy Goergen, d'Musek ass vum Théodore Decker.
Den Ufank vum Lidd
Himmelsdéierchen, fléi! Sief dach nët sou zéi! Laang genuch hues du geschlof, huerteg heem, soss kriss d'eng Strof! D'Sënnche sicht dech an all Eck, mach dech fort a sief nët geck! Himmelsdéierchen, fléi! Maach keng Konschte méi! Umierkung: d'Schreifweis vum Text entsprécht der Partitur vum Nimax (1984).
(52) Europa
Den (52) Europa ass en Asteroid vun der Haaptasteroidenceinture, deen de 4. Februar 1858 vum Hermann Mayer Salomon Goldschmidt entdeckt gouf. Den Asteroid gouf no der Prinzessin Europa aus der griichescher Mythologie genannt.
Den Europa beweegt sech an engem Ofstand vun 2,75 (Perihel) bis 3,43 (Aphel) astronomeschen Eenheeten, a 5,45 Joer ëm d'Sonn. D'Bunn ass 7,5° géint d'Ekliptik geneigt, d'Bunnexzentrizitéit ass 0,102.
Mat engem Duerchmiesser vun 289 km ass den Europa ee vun de gréissten Asteroide vun der Haaptceinture. Den Asteroid huet eng donkel Uewerfläch an eng Albedo vun 0,058.
Okkultatioun vum 3. Juli 2011
Den 3. Juli 2011 war eng rar Bedeckung (Okkultatioun) vun engem Fixstär am Stärebild Virgo. D'Bedeckung vum Stär hat bis zu 17,9 Sekonne gedauert a war an Nordamerika ze gesinn. Aus villen, exakten Observatioune vun der Stärebedeckung léisst sech d'Form an d'Gréisst vum Asteroid genee bestëmmen.
Morgan Freeman
De Morgan Freeman, gebuer den 1. Juni 1937 zu Memphis am Tennessee als Morgan Porterfield Freeman, Jr., ass en US-amerikanesche Schauspiller.
Évariste Galois
Den Évariste Galois, gebuer de 25. Oktober 1811 zu Bourg-la-Reine, a gestuerwen den 31. Mee 1832 zu Paräis, war e franséische Mathematiker. Hien ass am Alter vu just 20 Joer bei engem Duell gestuerwen, koum awer duerch seng Aarbechten iwwer d'Léisung vun algebraeschen Equatiounen, der sougenannter Galoistheorie, posthum zu Unerkennung.
Pol Holweck
De Paul (Pol) Holweck, gebuer den 29. Juli 1951 an der Stad Lëtzebuerg, ass e lëtzebuergeschen Architekt.
Hien ass mat der Sopranistin Danièle Patz bestuet a Papp vu 4 Kanner.
Tour de France 2006/10. Etapp
Déi '''10. Etapp vum Tour de France 2006''' vu Cambo-les-Bains op Pau war den 12. Juli 2006; se war 190,5 km laang.
169 Coureure waren um Depart.
Arrondissement Briey
Den Arrondissement Briey ass eng franséisch administrativ Andeelung am Departement Meurthe-et-Moselle an der Regioun Grand Est.
Den Haaptuert ass Briey.
Den Arrondissement setzt sech aus zéng Kantonen zesummen:
Héischdref
Héischdref (lokal: Héisdref ) ass eng Uertschaft an der Gemeng Reisduerf.
Geographie
Héischdref läit op der Our an op der däitscher Grenz.
Canton de Saint-Rome-de-Tarn
De Canton de Saint-Rome-de-Tarn ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Charles Thomas Kowal
Den Charles Thomas Kowal, gebuer den 8. November 1940 a gestuerwen den 28. November 2011 war en US-amerikaneschen Astronom, dee vill Mounde, Asteroiden an Koméiten entdeckt huet:
Kevin Costner
De Kevin Costner, gebuer als Kevin Michael Costner den 18. Januar 1955 zu Lynwood (Kalifornien) ass en US-amerikanesche Schauspiller, Filmproduzent a Filmregisseur.
Canton de Saint-Sernin-sur-Rance
De Canton de Saint-Sernin-sur-Rance ass eng fréier franséisch administrativ Andeelung am Arrondissement Millau, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Trofeo Luis Puig
Den Trofeo Luis Puig war eng Vëloscourse vun engem Dag, déi a Spuenien an der autonomer Gemeinschaft Valencia gefuer gouf.
2005 huet Course zum UCI Europe Tour gehéiert a war dat Joer an der Klass 1.1 agestuuft.
2006 war d' Trofeo Luis Puig fir den 19. Februar geplangt. Well d'Zesummenaarbecht tëscht dem Organisateur Depergo an de Lokalautoritéite vu Benidorm net funktionéiert huet, an de Käschtepunkt vun der Course ze héich war, gouf d'Course ofgesot.
Nimm vun der Course
Den aktuellen Numm vun der Course staamt vum Luis Puig, dem fréiere President vun der spuenescher Vëlossportfederatioun.
Schmidden
Schmidden ass eng Ännerung vun der Form vu Metaller, meeschtens wa se gliddeg sinn, mat Hëllef vu Schléi oder Drock, an dat ouni Spéin.
Dat wichtegst Material fir ze schmidden ass Stol.
Geschmitt gëtt vun Hand mat Zaang an Hummer um Amboss oder beim Maschinneschmidden.
Europahaus
D'Europahaus an der Stad Lëtzebuerg, um Krautmaart op Nummer siwen, regruppéiert d'Vertriedung vun der Europäescher Kommissioun, den Informatiounsbüro vum Europaparlament an en Europäeschen Informatiounszenter.
Schmidden
Schmiddmaschinne wéi den Hydrauleschen Hummer, d'Hydraulesch Press oder loftgedriwwene Schmiddhummer ginn agesat fir grouss Stécker oder an der Masseproduktiuon.
Europahaus
Am Juni-Juli 2021 plënneren déi zwéin Informatiounsbüroen an nei Raimlechkeeten op de Kierchbierg, an d'Konrad-Adenauer-Gebai, wou bis 2024 och en interaktiven, barriärfräien Zentrum fir Visiteure mam Numm "Erliefnes Europa" ageriicht gëtt.
Servicer
D'Europäesch Kommissioun, d'Europaparlament, den Europäesche Rechnungshaff, d'Europäesch Investitiounsbank an den Office des publications bedreiwen zesummen den Europäeschen Informatiounszenter um Rez-de-chaussée vum Europahaus, deen eng Partie Servicer ubitt, besonnesch am Beräich Informatioun fir den Europäesche Bierger:
Geschicht vum Gebai
D'Gilly-Haus hëlt d'Hallschent vun enger urbaner Insel an der Stad an, tëscht dem Krautmaart, der Fleeschiergaass an de Stroosse „Rue du Palais de justice“ an der „Rue de la Monnaie“.
Sou wéi déi Nimm et undeiten, waren an deem Quartier eng Partie Händler present, wéi eng Metzleschhal am 16. Joerhonnert, en Atelier fir Mënzen ze klappen an e Kärenhandel am 17. Joerhonnert. Déi Haiser waren no bei dem Gouverneur sengem Haus (haitegt Mansfeld-Gebai), dat vun 1795 un an e Justizpalast ëmgebaut gouf. D'Metzleschhal war héchstwarscheinlech am Gebai zanter dem Mëttelalter bis an d'Renaissance eran.
Am Joer 1921 huet de Guillaume Salomon, genannt "Gilly", an d'Gebridder Fred an Idek Lieblich, hei d'Schonggeschäft "Chaussures Gilly" opgemaach, genannt nom gekierzte Virnumm vum Guillaume. Wärend de Krichsjoren hunn d'Famillje Salomon a Lieblich misse vu Lëtzebuerg fort. De Gilly ass 1944 zu Tel-Aviv gestuerwen, wou hien och begruewen ass. Seng Fra, d'Rose Salomon, ass nom Krich op Lëtzebuerg zeréckkomm an huet d'Schonggeschäft nees nei opgebaut bis si et hirem Brudder, dem Fred Lieblich, iwwerlooss huet.
Am Summer 2006 huet d'Famill Lieblich hire Commerce agestallt an eng Partie vun de Gebaier un d'Europäesch Institutioune verlount.
Ansegisel
Den Ansegisel, och Ansegisal, Ansegise, Anchise, Ansguise, gebuer géint 610; gestuerwen no 657, mä viru 679, war e Jong vum Bëschof Arnulf vu Metz.
Den Ansegisel huet d'Begga bestuet, déi d'Duechter vum austreschen Hausmeier Pippin dem Eelere war. Domat huet hien d'Muecht an de Räichtum vu senger Famill, d'Arnulfinger, matg där vu senger Fra, de Pippiniden, vereenegt.
Den Ansegisel an d'Begga haten ee Jong de Pippin de Mëttelsten, deen d'Muecht vun de Merowenger faktesch iwwerholl huet ier deem säi Kandskand, de Pippin de Jonken de Kinnekstitel iwwerdroe krut.
No dem Karl Martell, dem Kandskand vum Ansegisel an der Begga, gëtt d'Famill da Karolenger genannt.
Den Ansegisel gouf vu senge Feinden erschloen. Wou e begruewen ass, ass net bekannt.
Leoneesesch
Leoneesesch, op Leoneesesch Llionés, ass eng Dialektgrupp aus dem romaneschen Deel vun der indogermanescher Sproochefamill, déi am Nordweste vu Spuenien an de Provënze León, Zamora, an zu Miranda do Douro a Portugal geschwat gëtt.
.rs
.rs ass den Nationalen Top-Level-Domän vu Serbien.
Warren de la Rue
De Warren de la Rue, gebuer den 18. Januar 1815 op Guernsey, a gestuerwen den 19. Abrëll 1889 zu London, war e britteschen Astronom a Cheemiker. Bekannt gouf hien duerch déi éischt Himmelsfotografien.
No senger Léier huet hie bei sengem Papp, dem Thomas De La Rue, am Schreifhandel geschafft. A senger Fräizäit huet hie sech mat cheemeschen an elektresche Fuerschunge beschäftegt an tëscht 1836 an 1848 Aarbechten an dëse Beräicher publizéiert. Wéi duerch den James Nasmyth säin Interessi fir d'Astronomie gewuess ass, huet hien 1850 en 13-Zoll-Spigelteleskop konstruéiert, dat am Ufank zu Canonbury a spéider zu Cranford opgebaut gouf. Mat dësem Teleskop huet hien eng Rei vun exzellenten Zeechnunge vun Himmelskierper gemaach.
1851 gouf hien op eng Daguerreotypie vum Äerdmound, déi de William Cranch Bond gemaach hat, opmierksam. Dës huet hien dozou inspiréiert, Pionéieraarbecht um Gebitt vun der Astrofotographie ze leeschten. Seng Biller ware laang Zäit oniwwertraff – eréischt de Lewis Morris Rutherfurd konnt d'Qualitéit no 1865 weider verbesseren.
No 1854 huet de Warren de la Rue sech fir d'Physik vun der Sonn intresséiert an huet e Photoheliograph konstruéiert, fir vun 1858 un deeglech Fotoe vun der Sonn ze maachen. Hien ass mat dëser Aarbecht bis 1872 selwer virugefuer, tëscht 1873 an 1882 gouf se vum Royal Greenwich Observatory weidergefouert. Den 18. Juli 1860 huet hien eng Sonnendäischtert a Spuenien fotograféiert, woubäi op de Biller fir d'éischt Kéier de solaren Urspronk vun de roude Flamen nogewise konnt ginn, déi am Verlaf vun enger Sonnendäischtert ronderëm de Moundschiet ze gesi sinn.
1873 huet hie seng astronomesch Aktivtéiten agestallt an huet seng Instrumenter dem Universitéitsobservatoire zu Oxford iwwerginn.